મહારાષ્ટ્રના નાનકડા ગામ માંડવામાં એક પ્રતિષ્ઠિત અને સિદ્ધાંતવાદી વ્યક્તિ તરીકે દીનાનાથ ચૌહાણનું નામ છે. તેના દીકરા વિજયને પણ તેઓ એ જ સમજાવે છે કે આ રસ્તા પર ચાલવું અગ્નિ પર ચાલવા જેવું છે, પણ અડગ થઈને ચાલવાથી અંતે ધારી મંઝિલ મળે જ છે. જોકે ડ્રગ-ડીલર કાંચા ચીનાના ષડ્યંત્રને કારણે દીનાનાથ ચૌહાણને ફાંસીએ ચડાવવામાં આવે છે અને ત્યારે વિજય માટે પિતાએ સૂચવેલો અગ્નિપથ અલગ દિશામાં ચાલે છે અને કોઈ પણ હિસાબે તે કાંચા ચીનાને હરાવી પિતાની પ્રતિષ્ઠા પાછી મેળવવા માગે છે.